Пинега

Пинега – Россия Федерациясындагы дарыя. Архангел облусунун аймагында, Түндүк Двинанын оң куймасы. Узундугу 779 км, алабынын аянты 42,6 миң км2. Көп бөлүгү кенен өрөөн аркылуу агат; төмөнкү агымында Кулой дарыясына жакындаган жеринде аны менен канал аркылуу туташат. Орточо чыгымы 412 м3/сек. Октябрдын 2-жарымынан майдын 1-жарымына чейин тоңот. Чатынан 658 кмге чейин кеме жүрөт. Сал агызылат. Оң жээгинде Пинега коругу уюштурулган. Ак деңиз-Кулой платосунун карсттык ландшафт, Орус түздүгүнүн тайга токою, Сибирь кызыл карагайынын массивдери (корабель токою) коргоого алынган.

Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117-9

Категория:РФ дарыялары‎